**KEMIN KENNELKERHO RY**

/Markku Tervonen

**AJAVIEN KOIRIEN JAOSTON TOIMINTAKERTOMUS VUODELTA 2019**

Jaoston jäseninä ovat toimineet : Markku Tervonen (jaoston vetäjä), Matti Vinblad, Pentti Teikari, Tuomo Karppinen, Kyösti Kemppainen, Sari Hellman, Ahti Markko, Jari Koskela ja Mika Kuronen.

Markku Tervonen ja Mika Kuronen ovat olleet Lapin kennelpiirin ajavien koirien jaostossa ja Kyösti Kemppainen on toiminut Suomen Beaglejärjestön hallituksessa.

**KOE- JA NÄYTTELYTOIMINTA**:

Kerho järjesti pitkästä aikaa kerhon mestaruusajokokeet, joihin osallistui kuusi koiraa, joista kaksi oli kerhon koiria. Kokeen aikana oli lähes myrskyinen tuuli, mikä vaikutti koetuloksiin. Kokeen voitti ja samalla sai omakseen trackerin koiratutkan Liisa ja Jeremias Kämäräisen omistama suomenajokoirauros Lehtirinteen Poku kovalla tuloksella 89,08p (AJOK 1).

Kerhon mestariksi ajoi Esa Majurin omistama suomenajokoirauros Peruskan Ruuti 42,38p ( AJOK 0). Matti Vinbladin omistama suomenajokoiranarttu Sira tuli kerhon koirista toiseksi pistemäärällä 27,17p (AJOK 0).

Tuloksia kokeista ja näyttelyistä:

Mika&Merja Kurosen omistama venäjänajokoiranarttu Riistakairan Iina voitti Ilmajoella pidetyt venäjänajokoirien SM-kisat ( Jänismestaruuskisat) pistemäärällä 73,59, Ajok 2. Samojen omistajien venäjänajokoiranarttu Riistakairan Hetu ajoi yhden kakkostuloksen 61,08p.

Esa Majurin omistama suomenajokoirauros Peruskan Ruuti ajoi vuoden aikana yhden ykköstuloksen 79,96p ja yhden kakkostuloksen Tornion kv-kokeesta. Markku Mattilan&Tarja Vartiaisen omistama beagleuros Kotokorven Amor ajoi kakkostuloksen KV-Rajajokiottelussa 56,25p (BEAJ 2) ja sijoittui kisassa neljänneksi.

**KIERTOPALKINNOT:**

**Kerhon mestari**: Peruskan Ruuti

**Paras yhteistulos** (3): Peruskan Ruuti 200,50p

**Kerhon beagle:** Kotokorven Amor, om. Markku Mattila&Tarja Vartiainen

**Paras tulos:**  Peruskan Ruuti 79,96p.

**TOIMINTASUUNNITELMA VUODELLE 2020**

Jaoston jäsenet osallistuvat eri järjestöjen vuosikokouksiin.

Osallistutaan mahdollisiin koulutustilaisuuksiin.

Järjestetään kerhon mestaruusajokoe, jonka pääpalkintona on Tracker-koiratutka.

Maksniemessä 29.01.2020 Markku Tervonen